|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 22.03.2025 | nr 14 | |
| **Ministri määruste muutmine** |  |

Määrus kehtestatakse meretöö seaduse § 32 lõike 8, tervishoiuteenuste korraldamise seaduse § 19 lõike 2, ravikindlustuse seaduse § 32 ja Tartu Ülikooli seaduse § 72 lõike 7 alusel.

**§ 1. Sotsiaalministri 17. detsembri 2019. a määruse nr 71 „Arst-residendi tööjõukulu arvutamise ja residentuuri baasasutusele hüvitamise alused“ muutmine**

Sotsiaalministri 17. detsembri 2019. a määruse nr 71 „Arst-residendi tööjõukulu arvutamise ja residentuuri baasasutusele hüvitamise alused“ § 2 lõige 3 sõnastatakse järgmiselt:

„(3) Alates 1. aprillist 2025. a on brutotunnipalk 19 eurot ja 97 senti ning ühe kuu baasil arvutatav brutopalk on 3331 eurot ja 60 senti.“.

**§ 2. Tervise- ja tööministri 20. detsembri 2018. a määruse nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ muutmine**

Tervise- ja tööministri 20. detsembri 2018. a määruses nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ tehakse järgmised muudatused:

**1)** paragrahvi 4 lõige 3 sõnastatakse järgmiselt:

„(3) Töötajate brutopalga kuluna arvestatakse teenuse standardkulus järgmisi summasid:

1) arsti brutopalk on 27 eurot ja 55 senti tunnis;

2) õe brutopalk on 14 eurot ja 62 senti tunnis;

3) erakorralise meditsiini tehniku brutopalk on 12 eurot ja 61 senti tunnis;

4) kiirabitehniku brutopalk on 12 eurot ja 18 senti tunnis.“;

**2)** paragrahvi 13 lõikes 2 esitatud tabelis asendatakse arv „1407,38“ arvuga „1480,18“;

**3)** paragrahvi 13 lõikes 4 esitatud tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Reanimobiilibrigaadi ööpäevaringne valve – 24 tundi | 11202 | 3027,66 |
| Vähendatud koosseisuga reanimobiilibrigaadi ööpäevaringne valve – 24 tundi | 11243 | 2364,21 |
| Lisareanimobiilibrigaadi valve – 1 tund | 11203 | 156,86 |
| Lisareanimobiilibrigaadi kodune valve – 1 tund | 11204 | 33,96 |
| Vähendatud koosseisuga lisareanimobiilibrigaadi valve – 1 tund | 11244 | 115,58 |
| Vähendatud koosseisuga lisareanimobiilibrigaadi kodune valve – 1 tund | 11245 | 25,81 |

**4)** paragrahvi 14 lõikes 2 esitatud tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Arstibrigaadi ööpäevaringne valve – 24 tundi | 11205 | 2993,82 |
| Vähendatud koosseisuga arstibrigaadi ööpäevaringne valve – 24 tundi | 11206 | 2330,38 |
| Lisaarstibrigaadi valve – 1 tund | 11207 | 157,18 |
| Lisaarstibrigaadi kodune valve – 1 tund | 11208 | 34,27 |
| Vähendatud koosseisuga lisaarstibrigaadi valve – 1 tund | 11209 | 115,89 |
| Vähendatud koosseisuga lisaarstibrigaadi kodune valve – 1 tund | 11210 | 26,12 |

**5)** paragrahvi 15 lõikes 2 esitatud tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Õebrigaadi ööpäevaringne valve – 24 tundi | 11211 | 2416,44 |
| Vähendatud koosseisuga õebrigaadi ööpäevaringne valve – 24 tundi | 11212 | 1753,00 |
| Lisaõebrigaadi valve – 1 tund | 11213 | 120,62 |
| Lisaõebrigaadi kodune valve – 1 tund | 11214 | 27,05 |
| Vähendatud koosseisuga lisaõebrigaadi valve – 1 tund | 11215 | 79,33 |
| Vähendatud koosseisuga lisaõebrigaadi kodune valve – 1 tund | 11216 | 18,90 |

**6)** paragrahvi 16 lõikes 1 esitatud tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Täiendava vähendatud koosseisuga õebrigaadi ööpäevaringne valve – 24 tundi | 11217 | 1753,00 |
| Arstliku toetusbrigaadi ööpäevaringne valve – 24 tundi | 11218 | 2237,07 |
| Vähendatud koosseisuga õebrigaadi, mille varustuseks on muu sõiduk kui kiirabiauto, valve – 1 tund | 11219 | 62,65 |
| Kiirabi välijuhi ööpäevaringne valve – 1 kuu | 11246 | 12 034,52 |

**7)** paragrahvi 19 lõikes 1 esitatud tabel sõnastatakse järgmiselt:

|  |  |  |
| --- | --- | --- |
| Teenuse nimetus | Kood | Hind  eurodes |
| Esmase abi brigaadi ööpäevaringne valve ja arsti telemeditsiinilise konsultatsiooni teenus – 1 kuu | 11241 | 108 922,17 |
| Ööpäevaringne meditsiiniline kaugkonsultatsioon – 1 kuu | 11242 | 1910,26 |

**§ 3. Sotsiaalministri 19. jaanuari 2007. a määruse nr 9 „Tervisekassa poolt tasu maksmise kohustuse ülevõtmise kord“ muutmine**

Sotsiaalministri 19. jaanuari 2007. a määruses nr 9 „Tervisekassa poolt tasu maksmise kohustuse ülevõtmise kord“ tehakse järgmised muudatused:

**1)** paragrahvi 6 lõige 4 sõnastatakse järgmiselt:

„(4) Tervisekassa tasub perearstile raviarvete esitamisel täiendavalt käesoleva paragrahvi lõikes 1 või 13 kehtestatud määrale perearsti poolt patsiendi suunamisel e-konsultatsioonile uroloogile, endokrinoloogile, pulmonoloogile, otorinolarüngoloogile, reumatoloogile, pediaatrile, hematoloogile, neuroloogile, kardioloogile, gastroenteroloogile, ortopeedile, onkoloogile, allergoloog-immunoloogile, nefroloogile, sisearstile, psühhiaatrile, günekoloogile, taastusarstile, dermatoveneroloogile, veresoontekirurgile, valuravi arstile, lastepsühhiaatrile, androloogile, infektsionistile, üldkirurgile, meditsiinigeneetika arstile, lastekirurgile, neurokirurgile, suu-, näo- ja lõualuukirurgile, laste oftalmoloogile, plastika- ja rekonstruktiivkirurgile, täiskasvanute silmaarstile, töötervishoiuarstile, pea- ja kaelakirurgile, radioloogile ja endoproteesimisele tervise infosüsteemi vahendusel edastatud e-konsultatsiooni saatekirjaga või e-konsultatsioonile suunatud patsiendi ravi ülevõtmise eest tervishoiuteenuste loetelus sätestatud tingimustel, kui e-konsultatsiooni saatekiri ja eriarsti vastus sisaldavad käesoleva määruse lisades 19–23, 27–29, 31–38, 40, 42–45, 47, 50, 52–59, 63 ja 65–68 sätestatud andmeid.“;

**2)** paragrahvi 6 täiendatakse lõikega 43 järgmises sõnastuses:

„(43) Tervisekassa tasub perearstile raviarvete esitamisel täiendavalt käesoleva paragrahvi lõikes 1 või 13 kehtestatud määrale eriõe poolt patsiendi suunamisel eriõe või õe e-konsultatsioonile tervise infosüsteemi vahendusel edastatud e-konsultatsiooni saatekirjaga või e-konsultatsioonile suunatud patsiendi ravi ülevõtmise eest tervishoiuteenuste loetelus sätestatud tingimustel, kui e-konsultatsiooni saatekiri ja eriõe vastus sisaldavad käesoleva määruse lisas 69 sätestatud andmeid.“;

**3)** paragrahvi 6 lõikes 5 esitatud tabelit täiendatakse pärast rida tervishoiuteenuse nimetusega „Pneumokokivastane revaktsineerimine polüsahhariidvaktsiiniga, üks doos” uue reaga järgmises sõnastuses:

|  |  |
| --- | --- |
| Pneumokokivastane vaktsineerimine 20-valentse konjugeeritud polüsahhariidvaktsiiniga, üks doos | 427R |

**4)** paragrahvi 6 lõikes 7 esitatud tabelit täiendatakse uute ridadega järgmises sõnastuses:

|  |  |
| --- | --- |
| Psühholoog-nõustaja vastuvõtt | 7638 |
| Psühholoog-nõustaja kaugvastuvõtt | 7639 |
| Psühholoog-nõustaja videovastuvõtt | 7640 |

**5)** paragrahvi 124 lõikes 1 asendatakse tekstiosa „ja 63–68” tekstiosaga „, 63 ja 65–68”;

**6)** paragrahvi 28 lõige 4 sõnastatakse järgmiselt:

„(4) Töötajate brutopalga kuluna arvestatakse teenuse standardkulus järgmisi summasid:

1) arsti brutopalk on 27 eurot ja 55 senti tunnis;

2) õe brutopalk on 14 eurot ja 62 senti tunnis;

3) eriõe ja ämmaemanda brutopalk on 15 eurot ja 16 senti tunnis;

4) hooldustöötaja brutopalk on 8 eurot ja 49 senti tunnis;

5) kliinilise psühholoogi brutopalk on 21 eurot ja 43 senti tunnis;

6) muu kõrgharidusega spetsialisti brutopalk on 15 eurot 53 senti tunnis;

7) muu keskharidusega spetsialisti brutopalk on 8 eurot 49 senti tunnis.“;

**7)** paragrahvi 381 lõike 4 teises lauses asendatakse tekstiosa „35 eurot ja 17 senti“ tekstiosaga „35 eurot ja 70 senti“;

**8)** paragrahvi 40 lõige 57 tunnistatakse kehtetuks;

**9)** paragrahvi 41 lõige 2 sõnastatakse järgmiselt:

„(2) Töötajate brutopalga kuluna arvestatakse teenuse piirhinnas järgmisi summasid:

1) arsti brutopalk on 21 eurot ja 72 senti tunnis;

2) kliinilise psühholoogi brutopalk on 21 eurot ja 43 senti tunnis;

3) õe ja tugispetsialisti brutopalk on 12 eurot ja 18 senti tunnis;

4) eriõe brutopalk on 12 eurot ja 64 senti tunnis;

5) abilise (nt raamatupidaja, koristaja jt) brutopalk on 7 eurot ja 71 senti tunnis;

6) registraatori brutopalk on 9 eurot ja 74 senti tunnis.“;

**10)** paragrahvi 49 lõike 3 sissejuhatavas lauseosas asendatakse tekstiosa „tõhustatud või erituge vajava õpilase korral 125 õpilase kohta või haridusliku erivajadusega õpilase korral 441 õpilase kohta:“ tekstiosaga „tõhustatud tuge vajava õpilase korral 441 õpilase kohta või erituge vajava õpilase korral 125 õpilase kohta:“;

**11)** paragrahvi 50 lõike 5 esimeses lauses asendatakse tekstiosa „tõhustatud või erituge vajava õpilase korral arvuga 125 ja haridusliku erivajadusega õpilase korral arvuga 441“ tekstiosaga „tõhustatud tuge vajava õpilase korral arvuga 441 ja erituge vajava õpilase korral arvuga 125“;

**12)** paragrahvi 67 lõikes 14 asendatakse tekstiosa „31. märtsini 2025. a“ tekstiosaga „31. märtsini 2027. a“;

**13)** määruse lisad 3, 15, 16, 26, 31 ja 37 kehtestatakse uues sõnastuses (lisatud);

**14)** määruse lisa 64 „E-konsultatsiooni saatekirja ja vastuse nõuded e-konsultatsiooni käigus bensodiasepiinide või bensodiasepiinisarnaste ainete retsepti väljakirjutamiseks tervise infosüsteemi vahendusel“ tunnistatakse kehtetuks;

**15)** määrust täiendatakse lisaga 69 „E-konsultatsiooni saatekirja ja selle vastuse nõuded eriõe poolt patsiendi suunamisel õendusabi e-konsultatsioonile tervise infosüsteemi vahendusel“ (lisatud).

**§ 4. Määruse jõustumine**

(1) Määrus jõustub 1. aprillil 2025. a.

(2)Määruse § 3 punktid 10 ja 11 jõustuvad 1. septembril 2025. a.

(allkirjastatud digitaalselt)

Signe Riisalo

sotsiaalkaitseminister terviseministri ülesannetes

(allkirjastatud digitaalselt)   
Maarjo Mändmaa   
kantsler

Lisa 3 „Teenuste standardkulu komponendid (ressursid, ressursi kasutamise keskmine maht ja ressursi ühe mõõtühiku maksumus)“

Lisa 15 „Tervishoiuteenuste loetelu peatükis „Meditsiiniseadmed ja ravimid” sätestatud ravimite maksumus, kasutusvajadus ja osakaal teenuses“

Lisa 16 „Tervishoiuteenuste loetelu peatükis „Meditsiiniseadmed ja ravimid” sätestatud meditsiiniseadmete maksumus, kasutusvajadus ja osakaal teenuses“

Lisa 26 „Juhend triaaži teostamiseks Eesti erakorralise meditsiini osakondades“

Lisa 31 „E-konsultatsiooni saatekirja ja selle vastuse nõuded arsti poolt patsiendi suunamisel kardioloogia e-konsultatsioonile tervise infosüsteemi vahendusel“

Lisa 37 „E-konsultatsiooni saatekirja ja selle vastuse nõuded perearsti poolt patsiendi suunamisel psühhiaatria e-konsultatsioonile tervise infosüsteemi vahendusel“

Lisa 69 „E-konsultatsiooni saatekirja ja selle vastuse nõuded eriõe poolt patsiendi suunamisel õendusabi e-konsultatsioonile tervise infosüsteemi vahendusel“